Odense Adresse-Contoirs Efterretninger, 1848-08-25
Vi have erholdt Hamborgerblade af 21 og 22 August. Betingelserne, under hvilke den schleswigholsteinske Landsforsamling, har prorogeret sig til den 15 Septbr., ere: at Forfatningskommitteen fortsætter sine Arbeider og at Bureauet (Præsident, Vicepræsident og Sekretairerne) ligeledes forbliver samlet for ogsaa inden den 15 Septbr. at kunne sammenkalde Forsamlingen, saasnart det maatte synes fornødent og navnlig ifald den provisoriske Regjering maaskee skulde fratræde; denne Regjering opfordres desuden til at fortsætte Rustningerne med Energi for at være belavet paa alle Tilfælde. J Forsamlingens sidste Møde den 18de vedtoges med 59 Stemmer mod 42, at den ikke vilde sætte sig imod Olshausens Udtrædelse af den provisoriske Regjering; denne Regjering havde nemlig, da den ikke troede at kunne bevilge O. den forlangte Afsked, henviist Sagen til Forsamligen; et Andragende om ved samme Leilighed at udtale "Fædrelandets Tak til O. forkastedes med det samme Stemmeforhold. Olshausen, indtraf den 20de til Hamborg, hvorfra han antages at ville begive sig til Frankfurt. Fra Altona berettes, at flere af Fangerne paa "Dronning Maria have benyttet sig af en af den danske Regjering given Tilladelse til at leie Privatboliger i Kjøbenhavn. Tvende badenske Batailloner med Skyts og Train ere ankomne til Altona; med den første fulgte Prinds Frederik af Baden. Storhertugen af Mecklenborg-Schwerin vendte den 21de fra Hovedqvarteret og Exhertugen af Augustenborg fra Kiel tilbage til Altona. Efter hvad Schlesw. Holst. Zeit." beretter, var det med 73 mod 26 Stemmer, at Prorogationen antoges i Kiel, Minoriteten vilde ikke ansee Centralmagten berettiget til at udstede en slig befaling; det oplystes, at Mødernes Udsættelse var forlangt forat ikke Forhandlingernes Fortsættelse skulde indvirke hindrende paa de igang værende Underhandlinger, angaaende hvilke dog den prov. Regjering syntes at have udtalt, at intet vilde blive opgivet af Hertugdømmernes "Rettigheder", og at der nærmest kun underhandledes om en Vaabenstilstand, der ikke vilde komme til at indeholde Bestemmelser, som vare bindende ved Afslutningen af en definitiv Fred. - Fra Berlin skrives af 20de og 21de, at der fra Hr. v. Below er indløbet Efterretninger, ifølge hvilke Freden eller nærmest Vaabenstilstanden, med Danmark kan ansees som afsluttet, ifald der ikke skulde reise sig uventede Hindringer; den danske Gesandt, med hvem Hr. v. Below underhandlede, var forsynet med uindskrænket Fuldmagt; i Frankfurt vilde Man dennegang ikke blande sig i Sagen, da nu Kampene Frugtløshed og Skade var indlysende for Alle (?)."Augsb. Allg. Zeit." indeholder en Artikel, der paa sin Maade raader til Eftergivenhed, efter at have fremhævet Farerne ved en fortsat Krig; Stormagterne, navnlig Rusland og Frankerig, true for Alvor, den tydske Handel og Jndustri ruineres, Millioner af preussiske Undersaatter forbittres mod den tydske Enhed og Schleswigholsteinismen kan langtfra ikke byde tilstrækkelig Erstatning for disse Onder. "Børsenh." meener at Artiklen er halvofficiel. Kongen af Preussen er den 19de vendt tilbage til Potsdam. J Charlottenburg har det preussisksindede Borgerskab med Magt forhindret Stiftelsen af en demokratisk Klub, som forsøgtes af Berlinere; et Hevntog besluttedes for, som Man udtrykte sig, at jevne Byen med Jorden; men inden det kom saavidt, begyndte Man den 21de om Aftenen at gjøre Spektakler i selve Berlin, da Man meente, at Regjeringen ikke havde viist sig villig nok til at straffe Charlottenburgerne hos Minister Auerswald slog Man Vinduerne ind og mange slemme Excesser begikkes, Man havde endog begyndt at opkaste Barrikader, dog lykkedes det for Borgervæbningen efter megen Anstrængelse at gjenoprette Roligheden. Man frygter for en Arbeiderbevægelse. Fra Frankfurt meldes, at Centralmagten har officielt anerkjendt den franske Republik og ved Hr. v. Andrian, ladet tilkjendegive Frankerig og Engelland, at den vil deeltage i Mæglingen i det østerrigsk-italienske Spørgsmaal. Lord Normanby har overrakt sine Kreditiver som engelsk Gesandt i Paris. - J Jtalien have Østerrigerne besat Bergamo og Brescia; Fæstningen Piszighitone har den piemontesiske Kommandant sprængt i Luften, hvorved 400 Fanger have tilsat Livet. - Fra St. Petersborg haves Efterretninger af 16de; de dagligt tilkommende Cholerapatienters Antal var faldet til 14 eller 15; af Bresl. Zeit." udbredte Rygter, at der samtidig i Moskau og St. Petersborg var udbrudt en Revolution, ifølge hvilken Keiseren var flygtet til Kronstadt og en provisorisk Regjering indsat, have ligesaalidet bekræftet sig som at der skulde være udbrudt en Opstand i Warschau. - De nyeste Efterretninger fra St. Croix melde, at Alt var roligt; Negrene vedbleve at arbeide. Paa Cuba har været en Opstand, som først undertrykkedes efter en blodig Kamp i Havannas Gader, der kostede flere hundrede Menneskeliv; Jnsurgenterne flygtede til Bjergene.